**Kako je Drugi svjetski rat utjecao na život ljudi neposredno nakon rata**

Drugi svjetski rat bio je najveći i najkrvaviji oružani sukob u povijesti čovječanstva. Europa se nakon završetka rata suočila sa uništenim gradovima i selima te uništenom industrijom i poljoprivredom, što je imalo jako negativan utjecaj na kvalitetu života.

Također utjecaj na život ljudi imala je i nova politička situacija na prostorima Europe. Prvenstveno zbog podjele Europe na zapadnu demokratsku i istočnu komunističku Europu pod snažnim utjecajem Sovjetskog Saveza. Obračun pobjednika sa poraženim provodio se kroz masovna suđenja ratnim zločincima na području cijele Europe, a uz to na istoku Europe istodobno se dešavao i obračun komunističke partije sa neistomišljenicima i zagovornicima bilo kojeg drugog oblika društvenog uređenja. Što se tiče ljudskih prava zapad Europe je krenuo u pravcu sloboda i omogućavanja ljudima da ostvare svoje potencijale i uživaju u slobodi mišljenja i govora, dok je istok Europe bio čista suprotnost gdje su ljudi radi vlastitog mišljenja i govora završavali u zatvoru ili ubijeni.

Nakon rata počela je obnova industrije i proizvodnje što nije bilo moguće da se brzo ostvari te su ljudi patili radi nedostataka osnovnih potreba za život kao što su hrana i medicinska pomoć. Većina ljudi je bila siromašna tako da su ovisili o pomoći od strane države. Mnoge obitelji bile su razorene pogibijom članova obitelji zbog rata. Ostalo je mnogo siročadi.

Život u poslijeratnoj Europi bio je težak i mnogi narodi morali su prihvatiti i nova politička uređenja što im je još više otežalo oporavak od katastrofe Drugog svjetskog rata, tako da su neki dijelovi Europe oporavak doživjeli brže, a neki narodi potpuno oslobođenje tek 45 godina kasnije.

**Tena Ćorko, 8.d**